ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زرعی تباہ کاری کے انتظام سے متعلق قومی اسکیم کی تشکیل
زراعت اور کسانوں کی بہبود مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں یہ جانکاری فراہم کی ہے :
حکومت ہند کی زراعت اور کسانوں کی بہبود کی وزارت ،زرعی تحقیق سے متعلق بھارتی کاؤنسل  نے ایک اہم نیٹ ورک پروجیکٹ موسمیاتی اثرات کا سامنا کرنے کی اہل زراعت میں قومی اختراعات  کا آغاز کیا ہے۔ اس پروجیکٹ کا مقصد کسانوں کی آراضی میں ٹیکنو لوجیز اختیار کرنے اور اس کے مظاہرے کے بارے میں کلیدی تحقیق اور اس سلسلے میں کسانوں اور دیگر متعلقہ فریقوں اور شراکت داروں کے مابین بیداری پید اکرنا ہے ۔موسم کے لحاظ سے جدید قسم کی زراعت کے شعبے میں درج ذیل اقدامات کئے گئے ہیں۔
- اہم فیصلوں ، میں رونما ہونے والے حیاتیاتی اور طبیعاتی دباؤ کو جھیل سکنے کے لائق اور موسم کی نیرنگیوں کو برداشت کرنے والی اقسام تیار کی گئیں ہیں۔اب تک دھان ، ہرے چنے اور مکّا وغیرہ میں ۔
- کاشتکاری سے متعلق برادریوں کے مابین بڑے پیمانے پر اختیارکرنے کے لئے مخصوص مقام کےلئے موسمیاتی اثرات کا سامنا کرنے کی اہل 65 ٹیکنولوجیز تیار کرنا اور انہیں مقبول بنانا۔
- ریاستی سطح کی 54 مشترک حد رکھنے والی سطح کی میٹنگوں کے ذریعہ 650 ضلع زراعتی ہنگامی منصوبے تیار کئے گئے ہیں اور تیاریوں کے لئے ریاستی عہدیداروں کو حساس بنایا گیا ہے۔
- خشک اراضی کے ماحول کے لئے سازگار جھوٹے کھیتوں کو مشین پر مبنی بنانے کے لئے اوزاروں اور آلات وغیرہ کی تیاری ، انہیں وضع کرنا اور تجارت پر مبنی بنانا ۔
- 235874 ہیکٹیئر اراضی پر 213421 کنبوں کا احاطہ کرتے ہوئے 446 گاؤں پر محیط 151 کلسٹرس میں تکنیک اختیار کرنے اور جوکھم کا جائزہ لینے کے عمل میں کسانوں کو شامل کرتے ہوئے آب و ہوا کے لئے سازگار اور موسمیاتی اثرات کا سامنا کرنے کی اہل ٹیکنولوجیز تیار کرنا۔
- موسمیاتی اثرات کا سامنا کرنے کی اہل زراعت کے شعبے میں 5.15 لاکھ تحقیق کاروں کسانوں ،صنعت کاروں،اور متعلقہ محکموں کے عہدیداران ،پالیسی سازوں اور غیر سرکاری تنظیموں کی شمولیات کے ساتھ صلاحیت سازی سے متعلق پروگراموں کا انعقاد ۔
اس کے علاوہ پردھان منتری کرشی سینچائی یوجنا ،پرمپراگت کرشی وکاس یوجنا،زرعی اراضی کی زرخیزی سے متعلق مشن بانس سے متعلق قومی مشن اور جنگلاتی زراعت سے متعلق ذیلی مشن  کی مرکزی سیکٹر کی اسکیموں کے تحت آب و ہوا کے لئے سازگار جدید طرز کی زراعت کو فروغ دیا جاتا ہے۔
حکومت ہند نے دیر پا اور پائیدار زراعت کے لئے قومی مشن  کا آغاز کیا ہے جو کہ آب و ہوا کی تبدیلی سے متعلق قومی منصوبہ عمل کے تحت آٹھ مشنوں میں سے ایک مشن ہے۔
موسمیات سے متعلق اچانک ہونے والی تبدیلیوں ،جوکہ اکثر و بیشتر ہوتی رہتی ہیں،کے مسائل کو حل کرنے کی غرض سے زرعی تباہ کاری کے انتظام سے متعلق قومی اسکیم تشکیل کرنے کی کوئی تجویز نہیں ہے۔ تاہم ہر وزارت /محکمےکو یہ اختیار دیا گیا ہے کہ وہ آفات کے بندوبست سے متعلق قانون 2005 کے دفعات 37/36 کے تحت قدرتی آفات کے بندوبست سے متعلق منصوبہ تیار کرسکتے ہیں ۔اسی کے مطابق زراعت اور کسانوں کی بہبود کے محکمے نے زرعی تباہ کاری کے انتظام سے متعلق ایک قومی منصوبہ  تیار کیا ہے جس کے تحت آب و ہوا کی تبدیلی سے متعلق مسئلے کو حل کیا جاتا ہے اور زرعی شعبے سے متعلق پائدیار ترقیاتی اہداف کی حصولیابی کی جاتی ہے۔
صحت اور خاندانی بہبود کی وزارت
پانچواں جن اوشدھی دِوَس’’جن اوشدھی- سستی بھی اچھی بھی‘‘ کی تھیم پر ملک بھر میں منایا گیا
ملک بھر میں 34 سے زیادہ پرتگیہ یاترائیں نکالی گئیں؛ جس میں سے ملک بھر میں پہلے دن 8 یاتراؤں کی قیادت ارکان پارلیمنٹ نے کی
ڈاکٹروں سمیت 5000 سے زائد شہریوں نے مائی گوو پلیٹ فارم پر جینرک ادویات استعمال کرنے کا حلف لیا
پروگرام نے ملک بھر میں 2 مارچ کو جن اوشدھی پرتگیہ یاترا کےدوسرے دن میں قدم رکھا
صحت اور خاندانی بہبود کی وزارت  فارماسیوٹیکلز اینڈ میڈیکل ڈِیواسز بیورو آف انڈیا کے تعاون سے،پی ایم بی جے پی اور ریاستوں و مرکز کے زیر انتظام علاقوں کی قوانین نافذ کرنے والی ایجنسی پردھان منتری بھارتیہ جن اوشدھی پریوجنا کے تحت پانچواں جن اوشدھی دیوس 2023 منا رہی ہے۔ ملک بھر میں یہ تقریبات بڑے جوش و خروش سے منائی جا رہی ہیں۔ پروگرام کی شروعات یکم مارچ کو ملک بھر میں جن اوشدھی جن چیتنا ابھیان سے ہوئی۔
جشن کا دوسرا دن جن اوشدھی پرتگیہ یاترا کی شکل میں منایا گیا۔ایسی بہت سی پد یاترائیں معیاری اور سستی ادویات کے پیغام کے ساتھ نکالی گئیں ہیں۔ یہ دوائیں 9000 سے زیادہ جن اوشدھی کیندروں پر دستیاب ہیں۔ ملک کے بڑے شہروں میں پہلے ہی ایسے مراکز کا قیام عمل میں آچکا ہے۔
لوگوں میں بڑے پیمانے پر جوش پیدا کرنے کے لیے پد یاتراؤں کا انعقاد کیا گیا۔ ان پد یاتراؤں میں جن اوشدھی کیندروں، شہریوں، اسکولی بچوں وغیرہ نے جن اوشدھی ٹی شرٹس اور کیپس پہن کر شرکت کی۔ کچھ ریاستوں میں، پد یاترائیں روایتی آلات، جیسے ڈھول کے ساتھ نکالی جارہی ہیں ۔ اس طرح کی پد یاتراؤں کا مقصد پی ایم بی جے پی اسکیم کے بارے میں معلومات کی ترسیل کو یقینی بنانا ہے،تاکہ جن اوشدھی جینرک ادویات تک آسانی سے رسائی حاصل کی جاسکے۔
حکومت نے دسمبر 2023 کے آخر تک پردھان منتری بھارتیہ جن او شدھی کیندروں  کی تعداد 10,000 تک بڑھانے کا ہدف مقرر کیا ہے۔
پی ایم بی جے پی کے تحت دستیاب ادویات کی قیمت برانڈڈقیمتوں سے50 سے 90 فیصد کم ہے۔ مالی سال  کے دوران، پی ایم بی جے پی نے1100کروڑ روپے سے زیادہ کی دوائیں فروخت کیں۔ موجودہ مالی سال میں اس کے توسط سے شہریوں کے تقریباً6600 کروڑ روپے بچانے کی امید ہے۔
خواتین، بزرگ شہریوں، بچوں اور9000 سے زیادہ کیندروں،حصص داروں، جن اوشدھی متروں، ڈاکٹروں اور عام لوگوں کے لیےمتعددبیداری پروگراموں کے انعقاد کے ذریعے ہفتہ بھر پر محیط تقریبات کا تعین کیا گیا ہے۔
کوئلے کی وزارت
کوئلہ کی تجارتی کان کنی
کوئلہ اور لگنائٹ کی مالیہ کی تقسیم کی بنیاد پر فروخت کےلئے کوئلہاور لگنائٹ کانوں/ بلاکس کی نیلامی سے متعلق طریق کار 28.05.2020کوجاری کیا گیاتھا۔ کوئلہ کی فروخت کےلئےبیس کوئلہ کانوں کی کامیابی کےساتھ نیلامی کی گئی۔اس کے علاوہ کوئلہ کی فروخت کےلئے نیلامی کے موجودہ، جاری حصہ میں 67 کوئلہ کانوں کو پیش کیا گیا ہے۔
کوئلہ کی فروخت کےلئےکوئلہ کانوں کی نیلامی کی بدولت، مختلف النوع پروڈیوسرز یعنی کوئلہ نکالنے والوں کےساتھ کوئلہ کےلئےایک شہری منڈی یا بازار تیار ہوسکےگا۔ جس سے کہ مسابقتی ماحول تیار ہوگا، کان کنی کےساتھ ساتھ ماحولیات کےلئےسازگار بندوبست میں بہترین طور طریقوں کواختیار کیا جاسکےگا۔ کوئلہ کی فروخت کے لئے کوئلہ کانوں کی شفاف طریقے سےنیلامی سے توقع ہے کہ مارکیٹ فورسیز پر مبنی کوئلہ کی شفاف قیمتیں طے کی جاسکیں گی۔ اس کی وجہ سے زیادہ سے زیادہ مقدارمیں کوئلہ، جلد از جلد مارکیٹ میں دستیاب ہوگا۔
یکم اپریل 2021 کوساؤتھ ایسٹرن کول فیلڈس  کی ان کانوں کی تعداد ، جن میں کام کاج ہورہا ہے، 67 ہے۔ گزشتہ تین برسوں کےدوران ایس ای سی ایل کے ذریعہ کانوں سےنکالے اور سپلائی کئےگئےکوئلہ کی تفصیلات درج ذیل ہیں:
|
|
سال
|
|
کوئلہ کی پیداوار 
|
|
کوئلہ کی سپلائی 
|
|
2018-19
|
|
157.35
|
|
156.03
|
|
2019-20
|
|
150.55
|
|
141.94
|
|
2020-21
|
|
150.61|
|
138.78کوئلہ، کان کنی او ر پارلیمانی امور کے وزیر جناب پرہلاد جوشی نے آج لوک سبھا میں ایک تحریری جواب میں یہ جانکاری فراہم کی۔
وزارت خزانہ
بھارت اور یوکے کے درمیان ورچوئل طریقے سےفائنانشئیل مارکیٹ ڈائیلاگ کا انعقاد
نئی دہلی، 09 جولائی2021: بھارت اور برطانیہ کے درمیان ورچوئل طریقے سےگزشتہ شام بھارت – برطانیہ فائنانشئیل مارکیٹس ڈائیلاگ کا افتتاحی اجلاس منعقد ہوا۔اکتوبر 2020 میں مالیاتی شعبے میں دوطرفہ تعلقات کو مزید مضبوط کرنے کے لئے دسویں اقتصادی اور مالیاتی مکالمہ میں بات چیت کی گئی ۔
اس ڈائیلاگ کا انعقادوزارت خزانہ کی طرف سے بھارت کے سینئیر افسران اور ملکہ معظمہ کی جانب سے مقررکردہ وفداوربھارت ، یو کے آزادانہ ریگولیٹری ایجنسیوں نے کیا۔ اس ڈائیلاگ میں ریزروبینک آف انڈیا ،سکیورٹیز اینڈایکچینج بورڈ آف انڈیا ، بین الاقوامی مالیاتی خدمات مرکز اتھارٹی ، انشورنس ریگولیٹری اور ڈیولپمنٹ اتھارٹی آف انڈیا ، بینک آف انگلینڈ اور مالیاتی کنڈکٹ اتھارٹی شامل ہیں۔ مکالمے کے دوران بات چیت کی اہم توجہ چار موضوعات پر رہی۔
1- گفٹ سٹی ، بھارت کا پرچم بردار بین الاقوامی مالیاتی سینٹر
2- بینکنگ اور پیمنٹس ۔
3- انشورنس ، اور
4- کیپٹل مارکیٹس
ان معاملات پر بھارت اوربرطانیہ کے درمیان بات چیت کے بعد پرائیویٹ سیکٹر کے لوگوں کو بات چیت کے لئے بلایا گیا ۔ سٹی لندن کا رپوریشن کیپٹل مارکیٹ ورکنگ گروپ نے بھارتی کارپوریٹ بونڈ مارکیٹ پر اپنا کام پیش کیا اور بھارت – برطانیہ مالیاتی شراکتداروں نے یوکے بھارت مالیاتی خدمات تعلقات پر اپنی سفارشات پیش کیں ۔ خاص طورسے عالمی خدمات ہب کے طور پر گفٹ سٹی کی ترقی کے تعلق سے ۔
دونوں فریق اس بات پربھی متفق ہوئے کہ بھارت اوربرطانیہ کے درمیا ن مالیاتی خدمات تعاون کو مستحکم کرنے کے لئے کافی گنجائش موجود ہے۔دونو ں اس بات پر بھی متفق ہوئے کہ آنے والے مہینوں میں ان شعبوں پر بات چیت جاری رکھیں گے۔اگلے اقتصادی اور مالیاتی ڈائیلاگ کو بڑھانے اور مستقبل میں انڈیا – یوکے ایف ٹی اے کے لئے مذاکرات کی شروعات کی امید ظاہر کی گئی ۔
کامرس اور صنعت کی وزارتہ
حکومت کے اقدامات سے ملک میں ایف ڈی آئی کی آمد میں اضافہ ہوا ہے
بھارت میں اپریل 2020 ء سے جنوری ، 2021 ء تک کل 27.12 ارب امریکی ڈالر کا ایف ڈی آئی موصول ہوئی
نئی دلّی ،05 اپریل / حکومت کے ذریعے ایف ڈی آئی پالیسی اصلاحات ، سرمایہ کاری میں سہولت ، کاروبار کرنے میں آسانی جیسے محاذ پر کئے گئے اقدامات کے نتیجےمیں ملک میں ایف ڈی آئی کی آمد میں اضافہ ہوا ہے اور بھارت نے اپریل ، 2020 ء سے جنوری ، 2021 ء کے درمیان 72.12 ارب امریکی ڈالر کی ایف ڈی آئی موصول کی ہے ۔ یہ مالی سال کے پہلے 10 ماہ میں سب سے زیادہ ایف ڈی آئی ہے اور 20-2019 ء کے پہلے 10 ماہ کے مقابلے  15 فی صد زیادہ ہے ۔
رجحانات سے ظاہر ہوتا ہے کہ ایف ڈی آئی کی ایکویٹی میں مالی سال 21-2020 ء میں پچھلے سال کے مقابلے  اِس سال پہلے 10 ماہ میں  28 فی صد کا اضافہ ہوا ہے ۔ سرمایہ کاری کرنے والے ملکوں میں سب سےزیادہ سنگاپور نے 30.28 فی صد ایکویٹی کے کل ایف ڈی آئی میں سرمایہ کاری کی ہے ، جب کہ امریکہ کے ذریعے کل ایف ڈی آئی ایکویٹی کا 24.28 فی صد اور متحدہ عرب امارارت کے ذریعے 7.31 فی صد کی سرمایہ کاری مالی سال 21-2020 ء کے پہلے 10 ماہ کے دوران کی گئی ہے ۔
جاپان جنوری ، 2021 ء میں کل ایف ڈی آئی ایکویٹی میں 29.09 فی صد کے ساتھ بھارت میں سب سے زیادہ سرمایہ کاری کرنےوالا ملک ہے ۔ اس کے بعد سنگا پور  اور اس کے بعد امریکہ  کا نمبر ہے ۔
مالی سال 21-2020 ء کے پہلے 10 ماہ کے دوران کل ایف ڈی آئی ایکویٹی سب سے زیادہ کمپیوٹر سافٹ ویئر اور ہارڈ ویئر میں ہوئی ہے ، جو 45.81 فی صد ہے ، جس کے بعد تعمیرات  کی سرگرمیوں میں  اور اس کے بعد سروس سیکٹر میں  کی سرمایہ کاری کی گئی ۔
جنوری ، 2021 ء کے دوران رجحانات سے پتہ چلتا ہےکہ کل ایف ڈی آئی ایکویٹی میں کنسلٹنسی سروسز میں سب سے زیادہ 21.80 ف صد سرمایہ کاری کی گئی ، جس کے بعد کمپیوٹر سافٹ ویئر اور ہارڈ ویئر میں  اور اس کے بعد سروس سیکٹر  کی سرمایہ کاری کی گئی ۔
بھارت کی براہ راست بیرونی سرمایہ کاری  کے یہ رجحانات ، اِس بات کی تصدیق کرتے ہیں کہ بھارت ، عالمی سرمایہ کاروں میں سرمایہ کاری کا ایک ترجیحی ملک ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3398
(Visitor Counter : 157
بجلی کی وزارت
دیہی علاقوں میں بجلی سے کھانا پکانے کی حوصلہ افزائی کے لیے اٹھائے گئے اقدامات
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج 2 اگست 2023 کو راجیہ سبھا میں ایک سوال کے تحریری جواب میں بتایا کہ بجلی اور نئی اور قابل تجدید توانائی کے مرکزی وزیر نے مطلع کیا ہے کہ بجلی کی وزارت کے ماتحت ایک قانونی ادارہ بیورو آف انرجی ایفیشینسی  کے ذریعہ ریاستی نامزد ایجنسیوں  کے ذریعہ درج ذیل اقدامات کئے جا رہے ہیں تاکہ دیہی علاقے میں بجلی سے کھانا پکانے کو فروغ دیا جاسکے:
- مظاہرے کے منصوبے
- "گو الیکٹرک" مہم کے تحت صلاحیت سازی کے سیمینار/ ورکشاپس، روڈ شوز، الیکٹرانک میڈیا وغیرہ کے ذریعے بیداری پیدا کرنا۔
توانائی کارکردگی خدمات لمیٹڈ ، بجلی کی وزارت کے تحت پبلک سیکٹر انڈرٹیکنگز  کی ایک مشترکہ وینچر کمپنی ہے، جو آخری فائدہ اٹھانے والوں کے لیے صاف کوکنگ حل کو مزید سستی بنانے اور ڈیمانڈ ایگریگیشن نقطہ نظر کو بروئے کار لا کر ان کے وسیع پیمانے پر اپنانے کو فروغ دینے کے لیے وقف ہے۔ صاف کوکنگ حل کو اپنانے کی حوصلہ افزائی کے لیے ای ای ایس ایل تین الگ الگ ماڈلز تیار کر رہا ہے۔ ابتدائی ماڈل میں شہری علاقوں میں انڈکشن کک اسٹوپ متعارف کرانا شامل ہے۔ درجہ -2 شہروں اور نیم شہری علاقوں میں، گرڈ سے منسلک شمسی توانائی پر مبنی انڈکشن کک اسٹووز کی تعیناتی پر توجہ دی جارہی ہے۔ دیہی علاقوں میں، بیٹری اسٹوریج کے ساتھ شمسی توانائی پر مبنی انڈکشن کک اسٹووز متعارف کرانے کا منصوبہ ہے۔
ایل پی جی پر انحصار کو کم کرنے اور ماحولیاتی طور پر پائیدار کھانا پکانے کا حل تیار کرنے کے مقصد کے ساتھ، انڈین آئل کارپوریشن  نے شمسی توانائی پر مبنی کک ٹاپ کے 3 ماڈل تیار کیے ہیں، یعنی "سوریہ نوتن" جو ایل پی جی کو اپنانے اور ہندوستانی مارکیٹ میں گھریلو دستیابی کو بڑھانے کے پس منظر میں دیہی علاقوں میں بہت مفید ثابت ہو سکتے ہیں۔ ہنگامی ضرورت کو پورا کرنے کے لیے، تمام ماڈلز کو ہائبری ڈائزیشن متبادل سے لیس کیا گیا ہے تاکہ گرڈ بجلی کو سوریہ نوتن کے ذریعے چارج کرنے اور کھانا پکانے کے لیے بھی استعمال کیا جا سکے۔ آئی او سی نے پروڈکٹ کے تجارتی آغاز کے لیے مینوفیکچرنگ، مارکیٹنگ، انسٹالیشن اور فروخت کے بعد سروس فراہم کرنے کے لیے 10 ہندوستانی وینڈرز کو پینل میں شامل کیا ہے۔
بجلی کی وزارت نے بی ای ای کے ذریعے یکم مارچ 2023 کو انڈکشن اسٹوپ کے لیے رضاکارانہ ا سٹار لیبلنگ پروگرام بھی شروع کیا ہے۔ اس اقدام کا مقصد صارفین میں توانائی کے موثر انڈکشن ہب کے استعمال کو فروغ دے کر بجلی سے کھانا پکانے کو اپنانے کی حوصلہ افزائی کرنا ہے۔
صحت اور خاندانی بہبود کی وزارت
نیپا وائرس کے بندوبست کے لئے کیرل حکومت کو مکمل تعاون کی جے پی نڈا کی یقین دہانی، وبا کی جانچ پڑتال کے لئے کثیرانضباطی مرکزی ٹیم روانہ کی
نئی دہلی، 21مئی 2018؍کیرالہ کے کوژی کوڈ میں نیپا وائرس کے متعدد معاملات سامنے آنے اور اس کی وجہ سے اموات کی خبریں ملنے کے پس منظر میں صحت و کنبہ بہبود کے مرکزی وزیر جناب جے پی نڈا نے کیرالہ حکومت کو مکمل تعاون کا یقین دلایا ہے اور نیشنل سینٹر فار ڈیزیز کنٹرول کی ایک کثیر انضباطی مرکزی ٹیم کو فوراً ضلع کا دورہ کرنے اور ریاست کے ساتھ تعاون کرنے اور صورتحال پر قریبی نظر رکھنے کی ہدایت دی ہے۔ یہ ٹیم آج کیرالہ پہنچے گی۔
مرکزی وزیر صحت نے جنیوا سے جاری ایک بیان میں کہا ہے کہ ہم صورتحال پر قریبی نظر رکھے ہوئے ہیں۔ میں نے جناب الفونس اور کیرالہ کی وزیر صحت محترمہ کے شیلجا سے بات کی ہے اور انہیں مرکز کی جانب سے مکمل تعاون کا یقین دلایا ہے۔ میں نے ریاستی حکومت کی مدد کرنے اور ضروری قدم اٹھانے کے لئے ایک مرکزی ٹیم بھی روانہ کی ہے۔
وزیر صحت کی ہدایت پر صحت و کنبہ بہبود کی سیکریٹری محترمہ پریتی سودن نے بھی کیرالہ کے پرنسپل ہیلتھ سیکریٹری سے بات چیت کی اور صورتحال کا جائزہ لیا۔
مرکزی ٹیم میں نیشنل سینٹر فار ڈیزیز کنٹرول کے ڈائریکٹر ڈاکٹر سجیت کے سنگھ، این سی ڈی سی ، کے شعبہ ایپی ڈیمیولوجی کے صدر ڈاکٹر ایس کے جین، ایمرجنسی میڈیکل ریلیف کے ڈائریکٹر ڈاکٹر پی روندرن ،این سی ڈی سی کے شعبہ زونوسس کے صدر ڈاکٹر نوین گپتا، دو کلینیشین اور مویشی پروری کی وزارت سے وابستہ ایک ماہر شامل ہیں۔
U: 2678
(Visitor Counter : 74
کوئلے کی وزارت
مختص اورتجارتی کوئلہ بلاکس سے کوئلے کی پیداوار میں اپریل-اگست 2023-2022 کے دوران 58 فیصد کا اضافہ
سینتیس مختص اورتجارتی کانوں میں کام جاری ؛ اس سال 11 نئی کانوں میں پیداوار شروع ہونے کا امکان ہے
مالی سال 2023-2022 کے لیے اپریل-اگست کے دوران کوئلے کے بلاکس سے کوئلے کی پیداوار کا جائزہ وزارت کوئلہ کے ایڈیشنل سیکریٹری اور نامزد اتھارٹی نے پروجیکٹ کے حامیوں کی موجودگی میں لیا ہے۔ اپریل تا اگست 2023-2022کے دوران حاصل کی گئی کوئلے کی پیداوار 43.93 ملین ٹن ہے جو کہ 2022-2021 کی اسی مدت کے دوران پیدا ہونے والے 27.85 ملین ٹن کوئلے سے 57.74 فیصد زیادہ ہے۔
تجارتی نیلامی کی اصلاحات کے تحت 2021 میں نیلام ہونے والی 2 کانوں میں کام شروع کردیا گیا ہےاور اپریل-اگست 2023 -2022 کے دوران 2.36 ملین ٹن کوئلہ پیدا کیا گیا ہے۔ اس وقت 37 مختص اور تجارتی کانیں پیداواری عمل میں مصروف ہیں اور توقع ہے کہ سال کے دوران کم از کم 11 مزید نئی کانیں پیداوار شروع کر دیں گی۔ اس سے ملک میں کوئلے کی طلب کو پورا کرنے میں نمایاں مدد ملے گی۔
وزارت نے اتنی زیادہ ترقی حاصل کرنے میں کوئلے کے بلاکس مختص کرنے والوں کی کوششوں کی تعریف کی اور امید ظاہر کی کہ مالی سال 2023-2022کے دوران ان کول بلاکس سے 141.78 ملین ٹن کا ہدف حاصل کیا جائے گا۔
ساتھ ہی یہ بات تشویش کے ساتھ نوٹ کی گئی کہ پارسا ایسٹ اور کانتا بسن کول بلاک کی پیداوار رک گئی ہے اور پارسا کول بلاک میں پیداوار کا عمل شروع نہیں کیا جاسکا ہے۔ اس طرح کی مسلسل رکارٹیں سامنے آنے سے اس سال ہدف کے حصول پر منفی اثر پڑ سکتا ہے۔
مزید، جائزہ کے دوران، پراجیکٹ کے حامیوں نے ان کی طرف سے کی گئی کوششوں اور درپیش چیلنجوں کا ایک دوسرے کے ساتھ اشتراک کیا۔ وزارت کوئلہ نے مسائل کے حل میں ہر ممکن تعاون کی پیش کش کی یقین دہانی کرائی۔
کابینہ
کابینہ نے ایسٹونیہ، پراگوے اور ڈومنکن ری پبلک میں ایک ہندوستانی مشن کھولنے کی منظوری دی
نئی دہلی، 30 دسمبر 2020، وزیراعظم جناب نریندر مودی کی صدارت میں مرکزی کابینہ نے آج 2021 میں ایسٹونیہ، پراگوے اور ڈمنکن ری پبلک میں تین ہندوستانی مشن کو لے جانے کی منظوری دی۔
نفاذ کی حکمت عملی:
ان ممالک میں ہندوستانی مشن کھولے جانے سے ہندوستان کی سفارتی موجودگی میں اضافے ، سیاسی تعلقات میں گہرائی دو طرفہ تجارت میں اضافے، سرمایہ کاری اور اقتصادی معاہدوں میں مدد ملے گی، عوام سے عوام کے رابطے مضبو ہوں گے۔ کثیر جہتی فورم میں سیاسی پہنچ کوفروغ ملے گا اور بھارت کی غیر ملکی پالیسی کے مقاصد کے لئے حمایت حاصل کرنے میں مدد ملے گی۔
ان ممالک میں ہندوستانی مشن ،وہاں رہنے والی ہندوستانی برادری کی بہتر طریقے سے مدد اور ان کے مفادات کا تحفظ کرپائے گا۔
مقاصد:
ہماری خارجہ پالیسی کا مقصد دوست ممالک کے ساتھ شراکت داری کے ذریعہ بھارت کی ترقی اور فروغ کے لئے موافق ماحول تیار کرنا ہے۔اس وقت دنیا بھر میں ہمارے مشن اور پوسٹ قائم ہیں جو کہ پارٹنر ممالک کے ساتھ ہمارے تعلقات کے ذریعہ کے طور پر کام کرتے ہیں۔
یہ تین ہندوستانی مشن کھولنے کا فیصلہ ترقی اور فروغ یا ’سب کا ساتھ سب کا وکاس‘ کی ہمارے قومی ترجیح پر عمل کرتے ہوئے آگے بڑھنے کا ایک قدم ہے۔بھارت کی سفارتی موجودگی میں اضافے سے بازار تک بھارتی کمپنیوں کو رسائی حاصل ہوگی اور اشیا اور خدمات کے ہندوستانی ماہرین کو سہاراملے گا۔ خود کفیل بھارت یا آتم نربھر بھارت کے ہمارے مقصد کے مطابق گھریلو پیداوار اور روزگار میں اضافے کے سلسلے میں اس کا براہ راست اثر پڑے گا۔
۔۔۔۔۔۔۔۔۔۔۔
م ن۔ا گ۔ن ا۔
U-8533
(
صدر جمہوریہ کا سکریٹریٹ
صدر جمہوریہ ہند 13 سے 15 جون تک کرناٹک اور گوا کے دورے پر رہیں گے
نئی دہلی ،12جون 2022/
صدر جمہوریہ ہند 13 سے 15 جون تک کرناٹک اور گوا ک دورے پر رہیں گے۔
13 جون، 2022 کو صدر جمہوریہ راشٹریہ ملٹری اسکول ، بنگلورو کی پلیٹنم جوبلی تقریبات میں شرکت کریں گے۔
14 جون 2022 کو صدر جمہوریہ ونکٹھا ہل ، وسنت پورہ ، بنگلورو میں سری راج دھیر اجا گووندا مندر کی لوکارپن تقریب میں شرکت کریں گے۔
15 جون 2022 کو ، صدر جمہوریہ جناب رام ناتھ کووند دہلی واپس آنے سے پہلے گوا کے نئے راج بھون کا سنگ بنیاد رکھیں گے۔
وزارت خزانہ
اپریل 2019 کے دوران جی ایس ٹی محصولات کی وصولی جی ایس ٹی کے نفاذ سے لیکر اب تک کی سب سے زیادہ وصولی ہے
نئی دہلی، یکم مئی 2019 ، اپریل 2019 میں وصول کیے گیے کل جی ایس ٹی محصولات 113865 کروڑ روپے ہیں،جن میں سی جی ایس ٹی 21163 کروڑ روپے، ایس جی ایس ٹی 28801 کروڑ روپے، آئی جی ایس ٹی 54733 کروڑ روپے اور سیس 9168 کروڑ روپے ہیں ۔ فروری کے مہینے کے لئے30 اپریل 2019 تک داخل کئے گئے کل جی ایس ٹی آر 3 بی ریٹرن کی کل تعداد 72.13 لاکھ ہے ۔
حکومت نے مستقل ادائیگی کے طور پر آئی جی ایس ٹی سے سی سی ایس ٹی کی مد میں 20370 کروڑ وپے اور ایس جی ایس ٹی کی مد میں
15975 کروڑ روپے کی ادائیگی کی ہے۔مزید برآں مرکز اور ریاستوں کے درمیان 50:50 کے تناسب میں عارضی بنیاد پر مرکز کے پاس دستیاب آئی جی ایس ٹی سے 12000 کروڑ روپے کی ادائیگی کی گئی ہے۔ اپریل 2019 میں مستقل اور عارضی ادائیگی کے بعد مرکزی حکومت اور ریاستی حکومت کے ذریعہ حاصل کیا گیا کل مالیہ سی جی ایس ٹی کے لئے47533 کروڑ روپےاور ایس جی ایس ٹی کے لئے 50776 کروڑ روپے ہیں۔
اپریل2018 میں 103459 کروڑ روپے کی جی ایس ٹی محصولات کی وصولی ہوئی تھی،جبکہ اپریل 2019 کے دوران پچھلے سال کے اسی مہینے کے مقابلے جی ایس ٹی محصولات کی وصولی میں 10.05 فیصد کااضافہ ہوا ہے۔ مالی برس 2018-19 کے دوران جی ایس ٹی محصولات کی وصولی کی ماہانہ اوسط کے مقابلےمیں اپریل 2019 میں جی ایس ٹی محصولات کی وصولی 16.05 فیصد زیادہ ہے۔
پیٹرولیم اور قدرتی گیس کی وزارت
آئل کی وزارت کی جانب سے ونڈفال ٹیکس پر نظرثانی کا مطالبہ کئے جانے سے متعلق میڈیا کی خبروں پر وضاحت
کچھ میڈیا کی خبریں آئی ہیں جن میں کہا گیا ہے کہ ‘آئل کی وزارت ونڈفال ٹیکس پر نظرثانی کی کوشش کر رہی ہے’۔ میڈیا کی خبروں میں وزارت پٹرولیم اور قدرتی گیس کے اگست 2022 کے خط کا حوالہ دیتے ہوئے کہا گیا ہے کہ وزارت نے اسپیشل ایڈیشنل ایکسائز ڈیوٹی  کے محصول میں تبدیلیوں کا مطالبہ کیا ہے۔
یہ رپورٹس گمراہ کن ہیں۔ یہ واضح کیا جاتا ہے کہ یکم جولائی 2022 سے ایس اے ای ڈی کا محصول حکومت کی طرف سے پندرہ روزہ جائزہ کے طریقہ کار کے اعلان کے ساتھ تھا۔ ایس اے ای ڈی کے عائد ہونے کے بعد سے اس طرح کے چھ جائزے پہلے ہی ہو چکے ہیں۔ اس دوران وقتاً فوقتاً حکومت کو محصول کے طریقوں، شرحوں، ذمہ داری کے تعین وغیرہ کے سلسلے میں وضاحت کے لیے نمائندگی اور درخواستیں موصول ہوئی ہیں۔ وزارت خزانہ اور وزارت پٹرولیم اور قدرتی گیس کے درمیان اس طرح کے مشورے ایک جاری عمل ہیں اور ان کا استعمال یکے بعد دیگرے جائزوں کو مطلع کرنے کے لیے کیا جاتا ہے۔
اس طرح کے کسی بھی خبروں کا آدھا ادھورا افشاء بشمول چھ ہفتے پرانا ہے، سیاق و سباق، پس منظر یا پہلے یا اس کے بعد کی گئی بات چیت کے بارے میں علم کے بغیر، ایک گمراہ کن تاثر اور ایک نامکمل تصویر فراہم کرتا ہے۔ اس طرح کی گمراہ کن اور فرضی رپورٹنگ مکمل طور پر غیر ضروری ہے اور اس طرح کی رپورٹنگ کے پیچھے محرکات پر شکوک پیدا ہوتے ہیں۔
اپنی فطرت کے مطابق ایس ای اے ڈی  ایک متحرک صورتحال کے ردعمل کی نمائندگی کرتا ہے۔ اس لیے حقائق کی از سر نو تصدیق کی ضرورت ہے اور یہ ڈیزائن مارکیٹ کی صورتحال اور تاثرات کی بنیاد پر اسی کے لیے فراہم کیا جاتا ہے۔
2022 میں خام تیل کی قیمتوں میں انتہائی اتار چڑھاؤ دیکھا گیا ہے۔ اس کے نتیجے میں پیٹرول پمپوں پر صارفین کے لیے قیمتیں بہت زیادہ ہیں۔ دنیا بھر کے ممالک نے صارفین پر پڑنے والے منفی اثرات کو کم کرنے کے لیے مختلف اقدامات نافذ کیے ہیں۔ ‘‘ونڈ فال ٹیکس’’ ان اقدامات میں سے ایک ہے جو صورتحال سے نمٹنے میں مدد کرتا ہے۔ اس کے لاگو ہونے کی حد، حوالہ کی مدت، سیس/ٹیکس/ڈیوٹی کی رقم، ٹیکس کی ذمہ داری کے واقعات، نظرثانی کا طریقہ کار ایسے ٹیکس کے لیے لازمی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 96
پیٹرولیم اور قدرتی گیس کی وزارت
ویکسی نیشن مہم کو ملک گیر سطح پر آگے بڑھانے کے لئے پدم شری کیلاش کھیر کے نغمے کا اجرا
ملک گیر سطح پر ویکسینیشن مہم کو آگے بڑھانے کے لئے معروف گلوکار پدم شری کیلاش کھیر کے ایک سمعی و بصری نغمے کا آج پیٹرولیم اور قدرتی گیس کے وزیر جناب ہردیپ سنگھ پوری اور وزیر صحت و خاندانی بہبود جناب من سُکھ مانڈویہ نے اجرا کیا۔ وزیر مملکت برائے پٹرولیم اور قدرتی گیس جناب رامیشور تیلی، سکریٹری پی این جی جناب ترون کپوراور وزارت اور آئل اینڈ گیس کے سرکاری زمرے کے اداروں کے اعلیٰ افسران بھی اس تقریب میں موجود تھے جس کا انعقاد روایتی اور غیر روایتی دونوں طریقے سے کیا گیا تھا۔ یہ نغمہ آئل اینڈ گیس کے سرکاری زمرے کے اداروں نے تیار کیا ہے۔
اس موقع پر اپنے خطاب میں جناب پوری نے کہا کہ ہندستان اگلے ہفتے 100 کروڑ ویکسین کا نشانہ پار کرنے جا رہا ہے۔ مارچ 2020 میں جب ملک میں لاک ڈاؤن نافذ کیا گیا تھا اس وقت ہندستان پی پی ای کٹس، وینٹی لیٹرز اور دیگر مطلوبہ طبی سامان کی درآمد پر منحصر تھا لیکن ایک مختصر عرصے میں ہم ان تمام چیزوں کو مقامی طور پر تیار کرنے کے قابل ہو گئے اور اب ہم کسی بھی صورت حال کا سامنا کرنے کے لئے بہتر طور پر تیار ہیں۔ یہ ہم سب کی شراکت اور وزیر اعظم کی بصیرت افروز قیادت کی وجہ سے ممکن ہوا۔ انہوں نے کہا کہ یہ انتہائی اطمینان کی بات ہے کہ جو لوگ منفی بیانیہ سامنے لانے کیلئے کوشاں رہے وہ ناکام ہوئے اور کوویڈ کے خلاف جنگ نے ایک عوامی تحریک کی شکل اختیار کر لی۔ انہوں نے کہا کہ وائرس ایک دشمن ہے اور اس سے لڑنے کے لئے سب نے ہاتھ ملایا۔ جناب پوری نے کہا کہ گلوکار لوگوں کے تخیل کو گرفت میں لا سکتے ہیں اور جناب کھیر کا یہ نغمہ خرافات کو دور کرنے اور ویکسینیشن کے بارے میں بیداری پیدا کرنے میں اہم کردار ادا کرے گا۔
مسٹر مانڈویہ نے کہا کہ ملک میں 97 کروڑ سے زائد ویکسینیشن دیدی گئی ہے۔انہوں نے کہا کہ حکومت اور عوام نے دیسی ویکسین تیار کرنے میں ہمارے سائنسدانوں، محققین اور طبی برادری پر اعتماد  کا اظہار کیا۔اور پھر سب کی کوششوں  کی وجہ سے ہم ملک کے ہر کونے میں ویکسین پہنچانے اور اتنے مختصر وقفے مین اتنی بڑی تعداد میں ویکسین لگانے کا بڑا کام انجام دینے میں کامیاب ہوئے۔
جناب کیلاش کھیر نے کہا کہ موسیقی صرف تفریح کا ذریعہ نہیں بلکہ اس میں دوسروں کو متحرک کرنے کی صلاحیت بھی ہے۔ انہوں نے کہا کہ ہندستان ایک عظیم ملک ہے جس کی اپنی صلاحیتوں اور کامیابیوں کو دنیا تسلیم کرتی ہے لیکن کچھ غلط فہمیاں ہیں جن کو دور کرنے کی ضرورت ہے۔ انہوں نے کہا کہ متاثر کن گانوں کے ذریعہ اخلاقی مدد کا جذبہ اور بیداری پیدا کی جا سکتی ہے۔ انہوں نے اس اعتماد کا اظہار کیا کہ یہ نغمہ خرافات پرقابو پانے اور ویکسین کی قبولیت کو بڑھانے میں اہم کردار ادا کرے گا۔
<><><><><>
ش ح،ع س، ج
U.No. : 11017
(Visitor Counter : 104
آئی ایف ایس سی اتھارٹی
آئی ایف ایس سی اے نے آئی آر ڈی اے آئی کے ساتھ مفاہمت نامے پر دستخط کئے
نئی دہلی، 1/ اپریل 2022 ۔ جناب انجتی سری نواس، چیرمین، انٹرنیشنل فنانشیل سروسز سینٹرز اتھارٹی  اور شری دیباشیش پانڈا، چیرمین، انشورنس ریگولیٹری اینڈ ڈیولپمنٹ اتھارٹی آف انڈیا  نے آج حیدرآباد میں آئی آر ڈی اے آئی ہیڈ آفس میں ایک مفاہمت نامہ پر دستخط کیے ۔
مفاہمت نامے کی توجہ معلومات کے انٹر ریگولیٹری تبادلے کو مضبوط بنانے، تکنیکی تعاون، نگرانی سے متعلق امور مین اشتراک اور ابھرتے ہوئے عالمی رجحانات کے مطابق انشورنس کے جدید حل تیار کرنے کے مواقع فراہم کرنے پر مرکوز ہے ۔ یہ خاص طور پر فنٹیک برج کے ذریعےایک انٹرآپریبل ریگولیٹری سینڈ باکس کیلئے میکانزم فراہم کرتا ہےتاکہ ہندوستانی انشورنس ٹیکنالوجی کے اسٹارٹ اپس کو یہ سہولت مل سکے کہ وہ بیرون ملک دائرہ اختیار والی اور اسی طرح اندرون ملک دائرہ اختیار رکھنے والی کمپنیوں کا پتہ لگا سکیں ۔
آئی ایف ایس سی اے بین الاقوامی مالیاتی خدمات کی ترقی اور ضابطہ کاری کے لیے ذمہ دار ہے، جن میں آئی ایف ایس سی کے انشورنس سیکٹرشامل ہیں جن کو باقی ہندوستان سے الگ ایک الگ بین الاقوامی مالیاتی دائرہ اختیار کے طور پر سمجھا جاتا ہے، آئی ایف ایس سی اے کا مقصد ایک مضبوط عالمی روابط کو فروغ دینا، ہندوستانی معیشت کی ضروریات پر توجہ مرکوز کرنا اور بین الاقوامی مالیاتی فورم کے طور پر علاقائی/عالمی سطح پر کام کرنا ہے۔
آئی آر ڈی اے آئی کو پورے دیگر باتوں کے ساتھ ساتھ ہندوستان میں انشورنس سیکٹر کی ہمہ جہت ترقی اور ضابطے کی ذمہ داری سونپی گئی ہے جس میں اس سے جڑے یا اس سے متعلقہ معاملات شامل کئے جاسکتے ہیں۔
مفاہمت نامے سے دونوں ریگولیٹرز کے درمیان ہم آہنگی، تعاون اور شراکت داری کی صلاحیت پیدا ہوگی تاکہ ہندوستانی انشورنس کمپنیوں سمیت ان عالمی انشورنس انڈسٹری کی کمپنیوں کو راغب کیا جاسکے جو بین الاقوامی بازار کی متلاشی ہیں تاکہ وہ ایک سازگار ماحول میں اختراعاتی بیمہ حل تیار کرسکیں۔